**Proiect didactic**

**Unitatea de învățământ**: Grădiniţa P.P. nr. 1 Târgovişte

**Grupa**: mijlocie

**Educatoare**: Grecu Mihaela

**Tema anuală de studiu**: *Cu ce și cum exprimăm ceea ce simțim?*

**Tema zilei (proiect de o zi)**: *Conni invață despre coronavirus*

**Tipul activității**: consolidare de cunoştinţe, priceperi şi deprinderi; activitate integrată –ADE: DOS/EPS+ ADE: DEC/EAP+ALA

**Scop:** consolidarea cunoștințelor, priceperilor și deprinderilor igienico-sanitare adecvate păstrării sănătății în contextul pandemiei de coronavirus, precum și consolidarea unor deprinderi plastice.

**Componența activității integrate:**

* **ADP**: **Întâlnirea de dimineaţă**: *Conni la grădiniță!* (salutul, prezenţa, Calendarul naturii, Noutatea zilei)

Tranziţii:

”Mâinile ni le spălăm” <https://www.youtube.com/watch?v=J6cE7iJr0Cw>

”Numărăm și mânuțele spălăm” <https://www.youtube.com/watch?v=Zq0uytQvGXE&t=28s>

* **ADE:**

**Domeniul Om și Societate – Educație pentru societate:** *„Conni învață despre coronavirus” – lectura educatoarei*

**Domeniul Estetic și Creativ –** Tema: Culori reci, Subiectul „*Coronavirusul*” – pictură cu furculița (se desfășoară în centrul Artă)

* **ALA:**

**Alfabetizare**: „Album Stop Covid 19” – realizarea albumului prin lipirea imaginilor corespunzătoare regulilor pentru prevenirea răspândirii noului coronavirus și descrierea acestora.

**Știință**: ”Cum se răspândește coronavirusul?” experimente simple

**Matematică / Manipulative**: „Formează mulțimi de coronavirusuri cu atâtea elemente câte îți indică cifra”– exerciţiu cu material individual

**Joc de rol**: „Pregătim ceaiuri din plante medicinale și fructe uscate”

**ALA DE RELAXARE, RECUPERARE SI RECREERE :**

Jocuri distractive: ”Bul-Bul-Bul-du-buc”, ”Cum să ne spălăm pe mâini”, ”Cântecul lui Yupi”

**DIMENSIUNI ALE DEZVOLTĂRII:**

A3: Sănătate (nutriție, îngrijire, igienă personală) și practici privind securitatea personală

B2: Comportamente prosociale, de acceptare și de respectare a diversității

**COMPORTAMENTE:**

A 3.3. Demonstrează abilități de autoprotecție față de obiecte și situații periculoase

B 2.2. Își însușește și respectă reguli; înțelege efectele acestora în planul relațiilor sociale, în contexte variate.

**Obiective operaționale:** **la sfârşitul activităţii, copiii vor fi capabili:**

O1: să identifice emoțiile, asociindu-le cu un anumit context din povestea relatată;

O2: să enumere cel putin trei reguli igienico/sanitare pentru prevenirea răspândirii noului coronavirus;

O3: să realizeze experimente simple, observând modalitatea de răspândire a coronavirusului;

O4: să utilizeze culori reci în realizarea compoziţiei plastice, utilizând tehnica picturii cu furculița;

O5: să formeze mulţimi de coronavirusuri, realizând corect corespondența cifră – număr de elemente;

O6: să realizeze ceaiuri din plante medicinale sau fructe uscate, conform instrucţiunilor;

**Strategii didactice:**

* **Metode și procedee**: conversaţia, experimentul, explicaţia, exerciţiul, demonstraţia, problematizarea, jocul, lectura educatoarei
* **Mijloace de învățământ**: Panou pentru Calendarul naturii şi prezenţă, prezentare ppt pentru susținerea lecturii, albume și imagini decupate ilustrând reguli igienico-sanitare, spray/uri cu apă colorată, foi de flip-chart, foi desen, furculițe, acuarele, plicuri de ceai, căni, apă

**RESURSE WEB:**

<https://www.youtube.com/watch?v=J6cE7iJr0Cw>

<https://www.youtube.com/watch?v=Zq0uytQvGXE&t=28s>

<https://www.youtube.com/watch?v=NFbvgaSfIHM>

<https://www.youtube.com/watch?v=tRd7RTpf86g&t=2>s

<https://www.youtube.com/watch?v=tg3BXVgNl28>

<https://wordwall.net/resource/8113524>

<https://www.liveworksheets.com/lwsmaker/index.asp>

https://blabberize.com/

* **Forme de organizare**: frontal, individual, în grup

**Forme de evaluare**: Continuă – formativă: prin observarea comportamentelor copiilor, analiza produselor activității şi corectarea răspunsurilor, prin întrebări, aprecieri verbale, îndrumări individuale, fotografia, acordarea de stimulente.

**Bibliografie:**

*1. Curriculum pentru educaţia timpurie M.E.N., 2019;*

2. *Piramida cunoaşterii – Repere metodice în aplicarea curriculum-ului preşcolar*, L. Tătaru, A. Glăvan, O. Chiş, prof. univ. Dr. Vasile Chiş, editura Diamant, Piteşti, 2014

3. *Conni învață despre coronavirus*, L. Scheinder, J. Gorissen, Editura Casa, București, 2020

**Scenariul didactic**

**Activitatea sincron**:

Copiii se pregătesc pentru activități și rostesc împreună cu educatoarea următoarele versuri: „Dimineaţa a sosit/ Toţi copiii au venit/ Haideți să ne adunăm /Cu toţi să ne salutăm!”

*Rutină*: **Întâlnirea de dimineață:** *Salutul*: „Bună dimineaţa!” Salutul se realizează prin intermediul jocului ”Strigă un prieten!”. Salutul porneşte de la educatoare care strigă un copil pe care îl salută şi este continuat de toţi copiii grupei, fiecare salutându-şi colegul strigat! Se poartă o scurtă discuție cu copiii despre motivul pentru care ei sunt acasă, dacă le este dor de colegi, cum se simt din cauza faptului că nu se mai întâlnesc, cum își petrec timpul acasă.

Se completează *Panoul de prezență*, educatoarea aşază pozele preșcolarilor prezenţi. Apoi se completează *Calendarul naturii*, verbalizând acţiunea: *„ Suntem în anotimpul ....., data de....... luna .......*”, ,,*Astăzi este miercuri, a treia zi a săptămânii”*. Numărăm câți băieți sunt prezenți și câte fete, stabilim care sunt mai mulți/multe.

*Noutatea zilei*. Educatoarea le povestește copiilor, cum într-o zi, pe când se afla la grădiniță pentru a pregăti materiale pentru copii, a auzit o bătaie în geam. O fetiță, pe nume Conni venise la grădiniță să se joace cu copiii. Observând că clasa este goală, a întrebat unde sunt copiii, iar educatoarea i-a explicat că grădinițele sunt acum închise din cauza pandemiei de coronavirus. Dar Conni s-a întristat foarte tare pentru că nu știa nimic despre coronavirus și nu putea înțelege de ce nu se poate juca cu copiii. Se cere ajutorul copiilor, ei vor audia povestea lui Conni - ”Conni învață despre coronavirus”, îi vor picta ca ea să vadă cum arată coronavirusul și o vor învăța ce trebuie să facă pentru a rămâne sănătoasă.

Educatoarea citește povestea ”Conni învață despre coronavirus”, explică sensul cuvintelor atunci când este cazul. Se expune copiilor conţinutul poveştii (Anexa 1), utilizând imagini într-o prezentare ppt. În timpul povestirii îmi voi nuanța vocea, voi marca principalele momente prin expresivitatea limbajului. Prin mimică și gestică voi reda starea sufletească a personajelor. Prin intensitatea timbrului vocal voi încerca să creez o atmosferă propice captării atenției copiilor asupra comportamentelor igienico-sanitare dezirabile apărute în acțiunea desfășurată în poveste.

Pentru ca acum Conni a mai învățat câte ceva despre coronavirus, copiii o vor ajuta să aprofundeze aceste cunoștințe prin realizarea sarcinilor din centre. Prin intermediul unui filmuleț se face intuirea materialelor și prezentarea sarcinilor din centre, demonstrația picturii cu furculița. După ce sunt explicate toate sarcinile de lucru, se fac exerciții de încălzire a mușchilor mâinii, iar copiii realizează sarcinile în mod asincron, comunicând cu educatoarea ori de câte ori apare o situație problemă.

**Activitatea asincron:**

La *Alfabetizare* copiii vor realiza albumul ”Stop Covid 19” prin lipirea imaginilor corespunzătoare regulilor pentru prevenirea răspândirii noului coronavirus și descrierea acestora. La *Știință* vor realiza experimente simple ”Cum se răspândește coronavirusul?” prin pulverizarea apei colorată cu sprayul, pe foile de flip-chart, pentru a observa transmiterea coronavirusului prin tuse și strănut și experimentul cu sclipi pentru a observa transmiterea coronavirusului prin atingerea cu mâinile murdare. La *Artă* se va desfășura ADE: DEC-EAP copiii vor picta cu furculița, utilizând culori reci, coronavirusul. La *Matematică / Manipulative*: „Formează mulțimi de coronavirusuri cu atâtea elemente câte îți indică cifra”– copiii vor accesa linkul transmis de educatoare și vor executa sarcinile de lucru, iar la *Joc de rol* vor pregăti ceaiuri din plante medicinale și fructe uscate, conform indicațiilor.

In același timp, educatoarea pregătește panourile virtuale pentru prezentarea rezultatelor copiilor și verifică realizarea sarcinilor în aplicațiile utilizate.

**Activitate sincron:**

După ce se realizează sarcinile din centre, se expun rezultatele copiilor prin fotografii pe panourile virtuale padlet şi se evaluează colectiv lucrările şi se fac aprecieri verbale de grup.

Pentru că acum toți copiii știu ce trebuie să facă pentru a rămâne sănătoși și Conni are acum atâţia prieteni buni, educatoarea îi răsplăteşte pe copii cu câte o trusă cu materiale igienico-sanitare şi hotărăsc să se joace împreună şi să danseze pe cântecele cunoscute ”Bul-Bul-Bul-du-buc”, ”Cum să ne spălăm pe mâini”, ”Cântecul lui Yupi”

<https://www.youtube.com/watch?v=NFbvgaSfIHM>

<https://www.youtube.com/watch?v=tRd7RTpf86g&t=2>s

<https://www.youtube.com/watch?v=tg3BXVgNl28>

**Desfășurarea activității**

|  |  |  |  |  |  |  |  |
| --- | --- | --- | --- | --- | --- | --- | --- |
| **Etapele activității** | **Ob. Op.** | **Durata** | **Conținutul activității** | **Strategii didactice** | | | **Forme de evaluare** |
| **Metode și procedee** | **Mijloace de învățământ** | **Forme de organizare** |
| **1. Moment organizatoric** |  | 20 min | Se crează condiţii optime pentru desfăşurarea activităţiilor:  - aerisirea sălii de grupă;  - se aranjează mobilierul;  - se aranjează materialul didactic;  - se organizează colectivul de copii pentru activitatea sincron  « *Întâlnirea de dimineaţă* »  Dupa etapa Salutului, se inițiază o discuție cu preșcolarii despre motivul pentru care ei sunt acasa, dacă le este dor de colegi, cum se simt acasă.  Prezenta, Calendarul naturii | Conversaţia  Explicatia | Calendarul naturii, jetoane specifice  Panou prezență  Foto copii | frontal | Observarea comportamentului copiilor |
| **2. Captarea atenţiei** |  | 5 min | Educatoarea le povestește copiilor, cum într-o zi, pe când se afla la grădiniță pentru a pregăti materiale pentru copii, a auzit o bătaie în geam. O fetiță, pe nume Conni venise la grădiniță să se joace cu copiii. Observând că clasa este goală, a întrebat unde sunt copiii, iar educatoarea i-a explicat că grădinițele sunt acum închise din cauza pandemiei de coronavirus. Dar Conni s-a întristat foarte tare pentru că nu știa nimic despre coronavirus și nu putea înțelege de ce nu se poate juca cu copiii. Se cere ajutorul copiilor | Conversaţia  Explicaţia |  | frontal | Apreciere verbală asupra modului de implicare a copiilor |
| **3. Anunţarea temei şi a obiectivelor** |  | 2 min | Se anunţă copiii că vor audia povestea lui Conni - ”Conni învață despre coronavirus”, îi vor picta ca ea să vadă cum arată coronavirusul și o vor învăța ce trebuie să facă pentru a rămâne sănătoasă. | Explicația  Conversaţia |  | frontal | Observarea comportamentului copiilor |
| **4. Prezentarea conținutului și dirijarea învăţării** | O1  O2  O1  O2 | 30 min | Educatoarea citește povestea ”Conni învață despre coronavirus”, explică sensul cuvintelor atunci când este cazul. Se expune copiilor conţinutul poveştii (Anexa 1), utilizând imagini într-o prezentare ppt. În timpul povestirii îmi voi nuanța vocea, voi marca principalele momente prin expresivitatea limbajului. Prin mimică și gestică voi reda starea sufletească a personajelor. Prin intensitatea timbrului vocal voi încerca să creez o atmosferă propice captării atenției copiilor asupra comportamentelor igienico-sanitare dezirabile apărute în acțiunea desfășurată în poveste.  Pentru fixarea poveștii se desfășoară un joc online cu copiii, aceștia răspund la întrebări pe baza conținutului poveștii.  https://wordwall.net/resource/8113524 | Conversaţia  Explicaţia  Lectura | Ppt poveste | Frontal  Individual  Frontal  Individual | Observarea sistematică a comportamentului copiilor  Evaluarea capacității de atenție voluntară  Evaluarea răspunsurilor copiilor  Aprecieri verbale |
| **5. Obţinerea performanţei** | O2  O3  O4  O5  O6 | 50 min | Pentru ca acum Conni a mai învățat câte ceva despre coronavirus, copiii o vor ajuta să aprofundeze aceste cunoștințe prin realizarea sarcinilor din centre.  Prin intermediul unui filmuleț se face intuirea materialelor și prezentarea sarcinilor din centre, demonstrația picturii cu furculița. După ce sunt explicate toate sarcinile de lucru, se fac exerciții de încălzire a mușchilor mâinii, iar copiii realizează sarcinile în mod asincron, comunicând cu educatoarea ori de câte ori apare o situație problemă.  **Activitatea asincron:**  La *Alfabetizare* copiii vor realiza albumul ”Stop Covid 19” prin lipirea imaginilor corespunzătoare regulilor pentru prevenirea răspândirii noului coronavirus și descrierea acestora.  La *Știință* vor realiza experimente simple ”Cum se răspândește coronavirusul?” prin pulverizarea apei colorată cu sprayul, pe foile de flip-chart, pentru a observa transmiterea coronavirusului prin tuse și strănut și experimentul cu sclipi pentru a observa transmiterea coronavirusului prin atingerea cu mâinile murdare.  La *Matematică / Manipulative*: „Numără coronavirusurile din fiecare mulțime și completează în casetă cifra corespunzătoare numărului de elemente” (Anexa nr. 1)– copiii vor accesa linkul transmis de educatoare și vor executa sarcinile de lucru, <https://www.liveworksheets.com/lwsmaker/index.asp>  La *Artă* se va desfășura ADE: DEC-EAP copiii vor picta cu furculița, utilizând culori reci, coronavirusul.  *Joc de rol* vor pregăti ceaiuri din plante medicinale și fructe uscate, conform indicațiilor.  In același timp, educatoarea pregătește panourile virtuale pentru prezentarea rezultatelor copiilor și verifică realizarea sarcinilor în aplicațiile utilizate.  Activitatea sincron: După ce se realizează sarcinile din centre, se expun rezultatele copiilor prin fotografii pe panourile virtuale padlet, se evaluează colectiv lucrările şi se fac aprecieri verbale de grup. | Conversaţia  Explicaţia    Exerciţiul  Jocul  Conversaţia  Explicaţia  Demonstraţia  Exerciţiul  Jocul  Demonstraţia  Exercițiul  Jocul | Filmuleț prezentare centre  Imagini decupate  Albume  Lipici  Spray pulverizator  Apă colorată  Foi de plip-chart  Lipici cu sclipici  Aplicație online  Acuarele  Furculițe  Foi de desen  Plicuri de ceai  Căni  Apă fierbinte | Frontal  Individual  Individual  In grup  Individual  Individual | Observarea comportamentului copiilor  Apreciere verbală asupra modului de implicare a copiilor  Rezolvarea corectă a sarcinilor de lucru  Observarea sistematică a comportamentului în timpul activităţii |
| **6. Asigurarea retenţiei şi a transferului** | O2 |  | Copiii sunt întrebaţi ce au învăţat din povestea lui Conni, se subliniază faptul că, pentru a ne menţine sănătatea trebuie să respectăm regulile de igienă și distanța fizică, să avem o alimentație sănătoasă, bogată în lichide.  Dar mai ales, să nu uităm să zâmbim, să ne bucurăm de timpul petrecut în familie, să sunăm pe video pentru-ai vedea pe cei de care ni se face dor.  Ca să fim veseli, educatoarea le propune copiilor să joace jocurile distractive  ”Bul-Bul-Bul-du-buc”, ”Cum să ne spălăm pe mâini”, ”Cântecul lui Yupi”  <https://www.youtube.com/watch?v=NFbvgaSfIHM>  <https://www.youtube.com/watch?v=tRd7RTpf86g&t=2>s  <https://www.youtube.com/watch?v=tg3BXVgNl28> | Conversaţia  Problematizarea  Jocul | Cântece | Frontal  Individual  Individual  În echipe | Evaluarea răspunsurilor copiilor  Observarea comportamentului copiilor  Observarea comportamentului copiilor  Evaluarea răspunsurilor copiilor |
| **7. Aprecieri şi recomandări** |  |  | În încheierea activităţii, pentru că acum toți copiii știu ce trebuie să facă pentru a rămâne sănătoși și Conni are acum atâţia prieteni buni, educatoarea îi răsplăteşte pe copii cu câte o trusă cu materiale igienico-sanitare | Conversaţia | Truse cu gel dezinfectant, măști, șervețele de unică folosință | Frontal |  |